proxectonos/corpus_dominio_legal_administrativo_tmp huggingface dataset:
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS Nº 37/22 BAIXO A MODALIDADE DE SUPLEMENTO DE CRÉDITO Nº 2/22
ADMINISTRACIÓN LOCAL — Municipal — Mondariz (Presupostos e cadros de persoal, 15/09/2022)

Aprobado definitivamente o expediente de modificación de créditos n.º 37/22 baixo a modalidade de suplemento de crédito n.º 2/22, financiado con cargo ao remanente líquido de Tesouraría resultante da liquidación do exercicio anterior, ó non presentarse reclamacións á aprobación definitiva do mesmo, se publica o presente anuncio aos efectos do artigo 169.1, por remisión do 177.2, do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo: Contra o presente Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou Acordo impugnado.
APROBACIÓN INICIAL DA MODIFICACIÓN DA ORDENANZA FISCAL REGULADORA DA TAXA POR SERVIZOS DE CASAS DE BAÑO, DUCHAS, PISCINAS, INSTALACIÓNS DEPORTIVAS E OUTROS SERVIZOS ANÁLOGOS
ADMINISTRACIÓN LOCAL — Municipal — Ponteareas (Ordenanzas e Regulamentos, 07/06/2022)

O Pleno da Corporación Municipal, na sesión levada a cabo o día 31 de maio de 2022, acordou aprobar inicialmente a modificación da Ordenanza fiscal reguladora da taxa por servizos de casas de baño, duchas, piscinas, instalacións deportivas e outros servizos análogos. De conformidade co artigo 17.1 do Real Decreto Lexislativo 2/2004 polo que se aproba o texto refundido da Lei Reguladora das Facendas Locais, exponse ao público polo prazo de trinta días hábiles, contados a partir do día seguinte ao da publicación deste anuncio no Boletín Oficial da Provincia de Pontevedra, aos efectos de que as persoas interesadas poidan presentar as reclamacións ou suxestións que estimen oportunas. O texto da ordenanza poderá consultarse no taboleiro de anuncios electrónico do Concello e no taboleiro físico. Taboleiro físico: dirección Xardíns da Xiralda s/n, 36860 Ponteareas, Pontevedra. Horario de 9 a 14 horas en días hábiles (exclúense sábados, domingos e festivos) Enlace ao taboleiro de anuncios electrónico: Concluído o período de información pública, se se presentasen reclamacións e/ou suxestións deberán resolverse polo Pleno, incorporándose ao texto da ordenanza as alteracións derivadas da resolución destas. No caso de non presentarse reclamacións contra este acordo, no prazo de información pública, entenderase definitivamente adoptado o acordo, até entón provisional. O Acordo de aprobación definitiva da Ordenanza, co texto íntegro da mesma, publicarase para o seu xeral coñecemento no taboleiro de anuncios físico e electrónico do Concello e no Boletín Oficial da Provincia de Pontevedra. Tamén se publicará no portal de transparencia municipal. Ponteareas.—A alcaldesa, Mª Cristina Fernández Davila (Documento asinado electronicamente)
DECRETO REVOGACIÓN E NOVO OUTORGAMENTO DE COMPETENCIAS
ADMINISTRACIÓN LOCAL — Municipal — Lalín (Outros documentos, notificacións e informacións públicas, 15/07/2022)

Mediante Decreto de data 14/08/2020 (publicado no BOP nº 162, do 24/08/2020), está Alcaldía delegou na Concelleira Dª Raquel Lorenzo Fernández as competencias que legalmente lle corresponden respecto da Área de Urbanismo e Vivenda (expediente 2732/2019). Na dita área se están a tramitar, entre outros, os expedientes números 4598/2018, e 122/2020, nos que recentemente se ditaron as correspondes resolucións xudiciais en relación coas que compre adoptar determinadas medidas. E dado que a dita Concelleira Delegada podería ter, respecto dos ditos expedientes, algún conflito de intereses relacionado coa súa actividade privada, e ao abeiro do establecido nos artigos 21 (apartados 1 e 3), da Lei 7/1985, de 2 de abril, e 43 e 44 do RD 2568/1986, do 28 de novembro (ROF), 1º.- Avocar a competencia delegada, para estes concretos expedientes, en DªGina Lorena Gandega Mañanes.2º.- Delegar a competencia en materia de urbanismo, só para os expedientes 4598/2018 e 122/2020, e co mesmo alcance que se tiña delegado, na Jianfang Pairo Bekay.3º.- O presente Decreto terá efectos dende o día de hoxe, notificarase ás interesadas, publicarase no B. O. P., e darase conta ao Pleno da Corporación na primeira sesión que celebre. Dado ante min, o Secretario Xeral.
DH. A36.85540 CCUU A REVOLTA, SOLICITUDE DE CONCESIÓN DE CAUDAL DE AUGA NO LUGAR DA REVOLTA, PARROQUIA DE GODOS (SANTA MARÍA), CONCELLO DE CALDAS DE REIS
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 18/08/2022)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU A Revolta CAUDAL: 300 m3/ano DESTINO: uso recreativo: fonte pública ORIXE: manancial na parc.95 do pol.215 do catastro de Caldas de Reis LUGAR: A Revolta PARROQUIA: Godos CONCELLO: Caldas de Reis A auga cáptase en arqueta aros formigón Ø 1,50 m e 12,00 m altura e condúcese a fonte situada na parc.120 do polígono 214. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, pola Área de Autorizacións e Concesións Yolanda Ines Garcia de las Bayonas Naudi (sinatura dixital)
NOMEAMENTO FUNCIONARIO DE CARREIRA
ADMINISTRACIÓN LOCAL — Municipal — Vilagarcía de Arousa (Persoal, oposicións, 20/09/2022)

De conformidade co establecido no artigo 62.1. b do Real Decreto Lexislativo 5/2015, do 30 de outubro, polo que se aproba o Texto refundido da Lei do Estatuto Básico do Empregado Público, por Resolución desta Alcaldía do 17 de xullo de 2022, e a proposta do tribunal cualificador da oposición libre convocada para cubrir en propiedade unha praza de TÉCNICO MEDIO DE ADMINISTRACIÓN XERAL, faise público o nomeamento como funcionaria de carreira deste Concello, para cubrir a praza citada, de: Vilagarcía de Arousa, 9 de setembro de 2022. O Alcalde – Presidente, Alberto Varela Paz Sinatura dixitalizada
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN SAF-DEPENDENCIA DO MES DE SETEMBRO
ADMINISTRACIÓN LOCAL — Municipal — Rosal, O (Recadación, 03/11/2022)

A Alcaldía, mediante Resolución núm 2022-0972, de 26 de outubro de 2022, aprobou o padrón da taxa pola prestación do servizo de axuda no fogar (SAF) na modalidade de dependencia correspondente ao mes de setembro de 2022. O padrón fiscal permanecerá exposto ao público no departamento de tesourería municipal durante o prazo de 15 días hábiles contados a partir do día seguinte ao da publicación deste anuncio no Boletín Oficial da Provincia, para que os interesados poidan examinar exclusivamente os rexistros relativos á súa débeda e presentar as reclamacións e recursos que estimen pertinentes. O período voluntario de cobranza será do día 28 de outubro ao día 18 de novembro de 2022, ámbolos dous incluidos, e a data de cargo en conta dos recibos domiciliados será o día 2 de novembro de 2022. O transcurso do período voluntario de ingreso sen que éste se produza, determinará o inicio do procedemento executivo, con devengo e esixencia dos recargos, xuros e demáis conceptos esixibles, de acordo co disposto nos artigos 160 e 161 da Lei 58/2003 de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Esta Resolución notifícase colectivamente mediante a publicación de anuncio no Boletín Oficial da Provincia e produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, Xeral Tributaria, e de anuncio de cobranza, segundo o disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación. Contra o acto de aprobación do padrón e das liquidacións incorporadas a éste, os contribuíntes, e en xeral os interesados, poderán interpor os seguintes recursos, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais: Recurso de Reposición, perante á Alcaldía deste Concello, no prazo dun mes contado desde o día seguinte ao da finalización do período de exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa. Recurso Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición se non o fose. Calquera outro recurso que os interesados consideren oportuno. O ROSAL, 26 de outubro de 2022 A alcaldesa, Ánxela Fernández Callís (Documento asinado electrónicamente)
ANUNCIO PARA EMPRAZAR ÁS PERSOAS INTERESADAS NO RECURSO CONTENCIOSO-ADMINISTRATIVO PA 330/2022 QUE SE SEGUE NO XULGADO DO CONTENCIOSO-ADMINISTRATIVO NÚM.2 DE VIGO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 09/12/2022)

O Concello de Vigo recibiu un oficio do Xulgado do Contencioso-Administrativo núm.2 de Vigo, no que se require o emprazamento de cantas persoas aparezan como interesadas no recurso contencioso-administrativo PA 330/2022, interposto polo Sindicato Nacional de Comisiones Obreras de Galicia, contra o acordo da Xunta de Goberno Local adoptado na sesión do 29/09/2022, desestimatorio do recurso de reposición formulado contra outro do 18/08/2022, que aprobou os criterios de xestión das listas de reserva derivadas da execución das Ofertas de Emprego Público. En consecuencia, este concello acordou, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, o o envío do correspondente expediente administrativo ao antedito xulgado. O que se publica para xeral coñecemento de todas as persoas interesadas no procedemento, que son emprazadas para que poidan comparecer como parte nos autos no referido xulgado, no prazo de nove días, contados dende o seguinte ao da publicación deste anuncio no Boletín Oficial da Provincia de Pontevedra. MDG/bc Vigo, 1 de decembro de 2022 A concelleira delegada da Área de Seguridade, Contratación e Xestión Municipal (delegacións competenciais por Decreto da Alcaldía do 16/04/2021, acordo da Xunta de Goberno Local de data 22/04/2021, Resolución da Alcaldía do 06/09/2022 e acordo da Xunta de Goberno Local de data 08/09/2022).- Patricia Rodríguez Calviño
APROBACIÓN PROVISIONAL DE MODIFICACIÓN DE ORDENANZA FISCAL, TAXA AUGA
ADMINISTRACIÓN LOCAL — Municipal — Covelo (Ordenanzas e Regulamentos, 08/08/2022)

O Concello de Covelo, en sesión plenaria de data 8 de xullo de 2022, co quórum legalmente esixible, acordou provisionalmente o seguinte: PRIMEIRO. Aprobar provisionalmente a modificación da Ordenanza fiscal reguladora da taxa por PRESTACIÓN DO SERVIZO DE ABASTECEMENTO DE AUGA. SEGUNDO. Expor ao público o anterior Acordo mediante anuncio que se inserirá no taboleiro de anuncios municipal durante o prazo de trinta días hábiles, a contar desde o seguinte ao de publicación do devandito anuncio en o Boletín Oficial da Provincia, dentro do cal os interesados poderán examinar o expediente e presentar as alegacións que estimen oportunas. Así mesmo, estará a disposición dos interesados na sede electrónica deste Concello [http://covelo.sedelectronica.es]. TERCEIRO. Considerar, no caso de que non se presentasen reclamacións ao expediente, no prazo anteriormente indicado, que o Acordo é definitivo, con base no artigo 17.3 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo e remitir á Administración do Estado e ao Departamento correspondente da Comunidade Autónoma, no prazo de quince días desde a aprobación, copia do Acordo definitivo de aprobación e copia íntegra do texto da Ordenanza, así como copia íntegra autenticada da mesma. Covelo, na data que figura na marxe. O ALCALDE Asdo. Juan Pablo Castillo Amigo (Documento asinado electrónicamente)
EXPOSICIÓN PÚBLICA E APROBACIÓN INICIAL MODIFICACIÓN ORDENANZA MESAS E CADEIRAS
ADMINISTRACIÓN LOCAL — Municipal — Sanxenxo (Ordenanzas e Regulamentos, 07/04/2022)

O Pleno do Concello, en sesión ordinaria celebrada o28.03.22, adoptou, entre outros, oseguinte acordo: Modificación da ordenanza reguladora da taxa por ocupaciónde terreos de uso público municipal con mesas, cadeiras, tribunas, taboados eoutros elementos análogos, con finalidade lucrativa. O expediente atópase a información pública e audiencia ás persoas interesadas, durante o prazo de trinta días hábiles para que podan presentar, no seu caso, reclamacións e suxerencias, de conformidade cos artigos 17 do R. D. L.2/2004 de 5 de marzo polo que se aproba o texto refundido da Lei reguladora das facendas locais e 49 da Lei 7/1985, de Bases de réxime local. O documentación a exposición pública pode ser consultada na sede electrónica do Concello de Sanxenxo(concellodesanxenxo. sedelectronica. gal) introducindo o seguinte CSV:9HCPQYQ9TD564ZPT7X4KFCAGG. Sanxenxo, oalcaldeTelmo Martín González
APROBACIÓN INICIAL DE EXPEDIENTE DE MODIFICACIÓN DE CRÉDITO, NA MODALIDADE DE CRÉDITO EXTRAORDINARIO, FINANCIADO CON CARGO AO REMANENTE LÍQUIDO DE TESOURERÍA
ADMINISTRACIÓN LOCAL — Municipal — Forcarei (Presupostos e cadros de persoal, 09/08/2022)

Aprobado inicialmente en sesión extraordinaria do Pleno deste Concello, de data 28 de xullo de 2022, O EXPEDIENTE DE MODIFICACIÓN DE CRÉDITO, NA MODALIDADE DE CRÉDITO EXTRAORDINARIO, FINANCIADO CON CARGO AO REMANENTE LÍQUIDO DE TESOURERÍA PARA “MELLORA DA MOBILIDADE PEONIL NA EP 7203, DENDE O P. Q. 0+000 ATA O P. Q. 0+380. SOUTELO DE MONTES”, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de QUINCE DÍAS desde a publicación deste anuncio, aos efectos de reclamacións e alegacións. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://forcarei.sedelectronica. gal]. De conformidade co acordo adoptado, considerarase definitivamente aprobado, se durante o citado prazo non presenten reclamacións.
OFERTA EMPREGO PÚBLICO DO ANO 2022 PARA ESTABILIZACIÓN DO EMPREGO TEMPORAL
ADMINISTRACIÓN LOCAL — Municipal — Mancomunidade de Concellos do Val Miñor (Persoal, oposicións, 30/05/2022)

Mediante Resolución da Presidencia de data 25 de maio de 2022, aprobouse a Oferta de emprego público do ano 2022 para a estabilización do emprego temporal da Mancomunidade de Concellos do Val Miñor, que cumpran as previsións da Lei 20/2021 de 28 de decembro de medidas urxentes para a redución da temporalidade no emprego público, que contén as seguintes prazas: Baiona, 25 de maio de 2022. O PRESIDENTE. JUAN A. GONZÁLEZ PÉREZ.
CORRECCIÓN DE ERROS PUBLICACIÓN OEP EXTRAORDINARIA
ADMINISTRACIÓN LOCAL — Municipal — Salceda de Caselas (Oferta de emprego público, 08/08/2022)

Advertido erro no anuncio da Oferta de Emprego Público para a estabilización de emprego temporal, publicado no B. O. P. n.º 144 de data 29.07.2022, no que respecta ao posto de traballador/a social. De conformidade co disposto no artigo 109.2 da Lei 39/2015, do Procedemento Administrativo Común das Administracións Públicas, que determina “que as administracións públicas poderán, así mesmo, rectificar en calquera momento, de oficio ou a instancia dos/ as interesados/ as, os erros materiais, de feito ou aritméticos existentes nos seus actos”, rectifícase o erro producido en referida publicación, de forma que: O que se fai público para xeral coñecemento.
NOMEAMENTO DE FUNCIONARIOS DE CARREIRA OEP 2017/2020
ADMINISTRACIÓN LOCAL — Municipal — Cambados (Persoal, oposicións, 23/02/2022)

Mediante Resolución da Alcaldía do 04 de febreiro de 2022 nomeáronse funcionarios de carreira deste Concello a: Para ocupar catro prazas de administrativo/a da escala de administración xeral, subescala administrativa, subgrupo C1, por proposta do tribunal cualificador das probas selectivas convocadas pola quenda de promoción interna da OEP 2017/2020. Para ocupar unha praza de administrativo/a intervención da escala de administración xeral, subescala administrativa, subgrupo C1, por proposta do tribunal cualificador das probas selectivas convocadas pola quenda de promoción interna da OEP 2017/2020. Aos devanditos nomeamentos dáselle publicidade consonte ás Bases do proceso selectivo e da lexislación de función pública vixente. Cambados, 11 de febreiro de 2022 O Alcalde Samuel Lago Ozón
DELEGACIÓN ALCALDÍA ABRIL 2027
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 06/05/2022)

Visto que corresponde aos Bernabela Henke Cuestas, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do Alcalde nos supostos de vacante na Alcaldía ata que tome posesión o novo Alcalde. A Alcaldesa permanecerá ausente do Concello dende o xoves día 28 de abril de 2022 ata o domingo 1 de maio de 2022 (ambos días inclusive). Por todo iso, en virtude do disposto nos artigos 23.3 da Lei 7/1985, de 2 de abril, Reguladora das Bases do Réxime Local, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, PRIMEIRO.- Delegar no Concelleiro Uxio Benítez Fernández a función de representación institucional física e sinatura que correspondente a funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, dende o xoves 28 de abril de 2022 ata o domingo 1 de maio de 2022 (ambos días inclusive). SEGUNDO.- O órgano delegado debe informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro. TERCEIRO.- A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tacitamente se non se formula ante esta Alcaldía expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta resolución. CUARTO.- A presente resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que esta celebre. QUINTO.- No non previsto expresamente nesta resolución aplicaranse directamente as previsións da Lei 7/1985, de 2 de abril, Reguladora das Bases do Réxime Local, e do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro, en canto ás regras que para a delegación se establecen en devanditas normas. A RIAL GOYTIA, VICENTE ISRAEL EN TOMIÑO NA DATA DA SINATURA ELECTRONICA
CALENDARIO FISCAL DO CONTRIBUÍNTE PARA AS OBRIGAS TRIBUTARIAS E FISCAIS DO EXERCICIO 2022
OUTRAS ENTIDADES —  — Consorcio para a Xestión do Ciclo Urbano da Auga do Louro (Recadación, 04/01/2022)

Pola Presidencia en funcións do Consorcio, mediante resolución núm.2021-0159 de data 20.12.2021, en virtude das competencias delegadas polo Comité Directivo do Consorcio de Augas do Louro (BOPDEPO núm.128/05-07-2019), aprobouse o seguinte CALENDARIO FISCAL DO CONTRIBUÍNTE PARA AS OBRIGAS TRIBUTARIAS E FISCAIS DO EXERCICIO 2022. EXPTE 303/2021 ASUNTO: CALENDARIO FISCAL 2022 EXPEDIENTE.- 303/2021 En cumprimento do deber da administración tributaria de poñer a disposición dos contribuíntes a información necesaria para cumprir coas obrigas tributarias e fiscais, recollida no artigo 34 da Lei 58/2003, de 17 de decembro, Xeral Tributaria, e unha vez vistos o artigo 62.3 da mesma lei e o artigo 24 do RD 939/2005, de 29 de xullo, polo que se aproba o Regulamento Xeral de Recadación, procede fixar coa antelación suficiente os prazos de pagamento do período voluntario de cobranza para os tributos de cobro periódico e de notificación colectiva. Considerando que por acordo do Comité Directivo na sesión desenvolvida o 5 de xuño de 2019, delegouse na Presidencia do Consorcio a competencia para a aprobación dos calendarios anuais do contribuínte para os tributos e prezos públicos xestionados polo Consorcio para a xestión do ciclo urbano da auga do Louro (BOPDEPO núm.128/05-07-2019) En virtude do anterior e visto o informe-Proposta da Xerencia, asinado en data 15/12/2021, esta Presidencia en funcións, no uso súas facultades adopta a seguinte, PRIMEIRO.- Aprobar o Calendario Fiscal do contribuínte para as obrigas tributarias e fiscais pendentes do exercicio 2022, consonte ós prazos sinalados nos cadros que se xuntan, e coas especificacións que a continuación se describen. SEGUNDO.- Proceder á súa difusión mediante a publicación no Boletín Oficial da Provincia de Pontevedra, no taboleiro de anuncios da sede electrónica do Consorcio así como nos taboleiros de anuncios das oficinas dos Concellos consorciados.
INICIO DO PROCEDEMENTO DE MODIFICACIÓN NO INVENTARIO DE BENS MUNICIPAIS DO TRAZADO DO CAMIÑO 58 SITUADO EN FONTÁN, PARROQUIA DE MAÑUFE, GONDOMAR
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 20/06/2022)

De conformidade co establecido polos artigos 56 e seguintes do Regulamento de bens das entidades locais e do establecido polos artigos 50 e seguintes da Lei de patrimonio das AAPP, sométese a información pública dun mes o expediente número 393/2019, relativo ao asunto indicado no encabezamento, para que aquelas persoas interesadas poidan presentar cantas alegacións, documentos ou xustificacións estimen pertinentes en relación a dito asunto. Gondomar, 8 de xuño de 2022 A concelleira de Urbanismo, Patrimonio, Vivenda e Contratación Pública Iria Lamas Salgueiro Por delegación de sinatura por Resolución da Alcaldía do día 05.07.2019 (BOP núm.161 do 23.08.2019)
APROBACIÓN DA OFERTA DE EMPREGO PÚBLICO PARA A ESTABILIZACIÓN DE EMPREGO TEMPORAL 2022 DE CONFORMIDADE COA LEI 20/2021
ADMINISTRACIÓN LOCAL — Municipal — Sanxenxo (Oferta de emprego público, 30/05/2022)

Mediante Resolución da Presidencia o Consello de Administración de Nauta Sanxenxo, S. L. en sesión celebrada o 25 de maio de 2022, aprobou, por unanimidade dos seus asistentes, a Oferta de Emprego Público para a estabilización de emprego temporal, que cumpre as previsións da Lei 20/2021, de 28 de decembro, de medidas urxentes para a redución da temporalidade no emprego público, coa seguinte relación de prazas: De conformidade coa normativa vixente de aplicación ás sociedades mercantís públicas, publícase a oferta de emprego público para a estabilización de emprego temporal de Nauta Sanxenxo, S. L., empresa municipal do Concello de Sanxenxo. Telmo Martín González, Presidente do Consello de Administración de Nauta Sanxenxo. Asinado electronicamente á marxe.
APROBACIÓN E EXPOSICIÓN PÚBLICA DO PADRÓN DA TAXA DE OCUPACIÓN NA VÍA PÚBLICA-VADO PERMANENTE
ADMINISTRACIÓN LOCAL — Municipal — Marín (Recadación, 31/01/2022)

Por Resolución do Concelleiro delegado de Facenda do día 20 de xaneiro de 2022 foi aprobado o padrón fiscal correspondente ao concepto tributario da taxa por ocupación de vía pública con vao permanente do exercicio 2022. O citado padrón exponse ao público nas oficinas do Concello durante o prazo de 1 (un) mes, contado a partir do día seguinte ao de publicación deste anuncio no Boletín Oficial da Provincia de Pontevedra. Contra as liquidacións incorporadas ao padrón os interesados poderán interpor, no prazo de un mes a contar dende o día seguinte ao de remate do período de exposición pública, recurso de reposición ante a Alcaldía do Concello de Marín, conforme ao establecido no artigo 14.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. O prazo de cobro en período voluntario comprende dende o día 1 de febreiro de 2022 ata o 5 de abril de 2022, ambos inclusive. O cargo nas contas bancarias dos recibos correctamente domiciliados efectuarase o día 1 de marzo de 2022. O pago dos recibos non domiciliados efectuarase mediante ingreso en calquera das seguintes entidades colaboradoras: Abanca Corporación Bancaria S. A, Banco Bilbao Vizcaya Argentaria, Caixabank-La Caixa, Banco Santander e Banco Sabadell-Gallego, empregando os documentos de ingreso (recibos) que se enviarán ao domicilio declarado do contribuínte por correo ordinario, envío que non ter carácter de notificación. Os contribuíntes que o día 1 de marzo de 2022 non recibiran nos seus domicilios o documento para o ingreso, poderán solicitalo nas dependencias da Tesourería do Concello de Marín, xa que a súa non recepción non exonera da obriga de pago nin impide a utilización da vía de prema. O vencemento do prazo en período voluntario sen ter satisfeita a débeda, determinará o comezo do período executivo, devindicándose as recargas do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria.
DELEGACIÓNS DA PRESIDENCIA EN ACTOS DE VODAS CIVÍS
ADMINISTRACIÓN LOCAL — Municipal — Bueu (Outros documentos, notificacións e informacións públicas, 20/06/2022)

Expediente 3036/2021; 655/2022; 654/2022; 2243/2021 Código SIA 1993134 Procedemento Solicitude para a celebración de Matrimonio Civil Asunto Autorización de vodas civís Unidade Xestora Secretaría Documento Anuncio da alcaldía Trámite Anuncio de delegacións da presidencia en actos de vodas civís Por resolucións da alcaldía núm.2022-0793 e 2022-0796 de data 08.06.22, 2022-0802 de data 09.06.22 e, 2022-0806 de data 10.06.22, vense de delegar as seguintes atribucións: O que se fai público en virtude do disposto no art.44.2 do Real Decreto 2568/86 do 28 de Novembro. DOCUMENTO ASINADO ELECTRONICAMENTE Á MARXE
DH. A36.61019. CONCESIÓN Á COMUNIDADE DE USUARIOS AUGAS DA DEVESA DUN CAUDAL DE AUGA NO CONCELLO DE VILAGARCÍA DE AROUSA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 13/06/2022)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 21 de abril de 2022 e como resultado do expediente incoado para o efecto, outorgouse á Comunidade de Usuarios Augas da Devesa unha concesión de 12.417 m3 anuais de auga que procede de dous mananciais situados no monte comunal de Bamio, na parroquia de Bamio (San Xens) no concello de Vilagarcía de Arousa (Pontevedra) con destino a uso doméstico. Santiago de Compostela, 18 de maio de 2022 O xefe do Servizo de Tramitación Técnico-Administrativa do Dominio Público Hidráulico Maria Aurina Ighodaro Huaman
EXPOSICIÓN PÚBLICA E PERÍODO DE COBRANZA DO PADRÓN DO IMPOSTO SOBRE BENS INMOBLES DE NATUREZA URBANA DE 2022
ADMINISTRACIÓN LOCAL — Municipal — Vilagarcía de Arousa (Recadación, 30/06/2022)

Lugar: Departamento de Rendas Aprobado por resolución do Alcalde de data 22.06.2022 o Padrón Fiscal do Imposto sobre inmobles de 2022, queda exposto ao público durante o prazo de 20 días hábiles, que empezarán a contar dende o día seguinte ao da inserción deste edicto no Boletín Oficial da Provincia. O presente anuncio ten carácter de notificación colectiva ao abeiro do artigo 102.3 da Lei 58/2003, de 17 de decembro, xeral tributaria. Contra as débedas consignadas no Padrón contributivo e notificadas colectivamente mediante o presente anuncio, os interesados poderán interpoñer os seguintes recursos: 1.—Reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa.2.—Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose.3.—Poderá interpoñerse calquera outro recurso que os interesados consideren oportuno. Vilagarcía de Arousa, na data da sinatura electrónica. O Alcalde Alberto Varela Paz
APROBACIÓN INICIAL E EXPOSICIÓN PÚBLICA DO EXPEDIENTE DE MODIFICACIÓN DE CRÉDITO Nº 17/2022 POR CRÉDITO EXTRAORDINARIO E SUPLEMENTO DE CRÉDITO
ADMINISTRACIÓN LOCAL — Municipal — Soutomaior (Presupostos e cadros de persoal, 11/11/2022)

Aprobado inicialmente polo Pleno da Corporación en sesión extraordinaria de data 08/11/2022 expediente de modificación de crédito núm.17/2022 por crédito extraordinario e suplemento de crédito dentro do actual Orzamento do ano 2022, financiado con cargo ao Remanente de Tesourería para Gastos Xerais, exponse ó público a efectos de reclamacións durante 15 días, contados dende o día seguinte o da inserción do presente anuncio no BOP, de acordo co artigo 169 do Real Decreto Lexislativo 2/2004, de 5 de Marzo, Texto Refundido da Lei Reguladora das Facendas Locais, e en concordancia co artigo 38.2 do RD 500/90, do 20 de abril. De non producirse reclamacións este expediente considerarase definitivamente aprobado. Soutomaior, 8 de novembro de 2022 O ALCALDE Agustin Reguera Ocampo
COBRO PADRÓN DO SERVIZO DE AXUDA NO FOGAR FEBREIRO 2022
ADMINISTRACIÓN LOCAL — Municipal — Illa de Arousa, A (Recadación, 17/03/2022)

Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: — Reposición, perante a Alcaldía deste concello, no prazo de un mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. — Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. — Calquera outro recurso que as persoas interesadas consideraren oportuno. Prazo de ingreso: o período voluntario de cobranza do tributo indicado, será do día 01/04/2022 ao 20/05/2022, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará polo departamento de Recadación. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. As persoas contribuíntes poden domiciliar este pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde-presidente, (Documento asinado dixitalmente)
EXPOSICIÓN PÚBLICA DO EXPEDIENTE DA NOVA RELACIÓN DE POSTOS DE TRABALLO
ADMINISTRACIÓN LOCAL — Municipal — Vigo (Presupostos e cadros de persoal, 15/07/2022)

A Xunta de Goberno Local, na sesión do 07 de xullo de 2022, prestou aprobación inicial a unha nova relación de postos de traballo do Concello de Vigo correspondente ao ano 2022 que se reflicte no Anexo I de dito acordo xunto coa memoria xustificativa asinada pola Secretaria de Administración Municipal de data sinatura dixital 27.06.2022 e guía de funcións asinadas pola técnica de Formación e Avaliación de data 26.06.2020. En consecuencia, de conformidade co disposto no artigo 202 da Lei 2/2015, do 29 de abril, do emprego público de Galicia, exponse ao público o devandito expediente por un prazo de 20 días hábiles contados a partir do día seguinte ao da presente publicación no BOP. Deste xeito, publicarase o expediente no apartado de taboleiro de anuncios e edictos da Sede Electrónica do Concello https://sede.vigo.org/expedientes/taboleiro/edictos.jspAsí mesmo, permanecerá dispoñible na Oficina de Asistencia de rexistro e información deste Concello para que se poida consultar e formular as alegacións que teñan por convenientes, no devandito prazo. Advírtese expresamente que, de non presentarse alegacións en prazo e segundo o previsto pola lexislación anterior, o acordo de aprobación inicial entenderase elevado a definitivo, entrando en vigor a modificación nos termos expostos no acordo de aprobación pola Xunta de Goberno Local. SGF Vigo, na data de sinatura electrónica a A Concelleira de Contratación, Patrimonio e Xestión Municipal
EXPOSICIÓN PÚBLICA DA MODIFICACIÓN DAS TARIFAS URBANAS DE TAXI PARA O ANO 2023
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 18/11/2022)

Por D. Edison Daniel Casimiro Corrado, na súa cualidade de presidente de Taxis Asociación de Autopatronos de Pontevedra Capital y Municipios de la Provincia, tense solicitado no Concello do Grove a aprobación das novas tarifas urbanas para os taxis que presten servizos neste concello, coa finalidade de que entren en vigor o vindeiro 1 de xaneiro de 2023, nos termos previstos no artigo 40.3 e 4 da Lei 4/2013, do 30 de maio, de transporte público de persoas en vehículos de turismo de Galicia e no artigo 46.1 do Decreto 103/2018, do 13 de setembro polo que se aproba o Regulamento da dita Lei 4/2013, do 30 de maio. Coa finalidade de escoitar ás asociacións profesionais de empresarios e traballadores e as de consumidores e usuarios, ábrese un prazo de quince (15) días hábiles contados a partir do seguinte á da publicación deste anuncio no BOPPO para que os interesados aleguen o que estimen pertinente antes da súa resolución, podendo consultar o expediente na Secretaría municipal. O alcalde. Jurate El Majdoub Lawton. Documento asinado electronicamente.
APERTURA DO TRÁMITE DE INFORMACIÓN PÚBLICA TRAS APROBACIÓN INICIAL DO REGULAMENTO DE PARTICIPACIÓN CIDADÁ
ADMINISTRACIÓN LOCAL — Municipal — Poio (Ordenanzas e Regulamentos, 04/08/2022)

Secretaría (cpc) Procedemento Disposicións normativas (aprobación, modificación ou derrogación) Código SIA 1566510 Expediente: 1752/2021 Trámite: Anuncio. Anuncio apertura trámite información pública Aprobado inicialmente o proxecto de Regulamento de Participación Cidadá por acordo número 5036 adoptado polo Pleno na sesión ordinaria realizada o 26 de xullo de 2022, en cumprimento do disposto no artigo 49. b) da Lei 7/1985, de 2 de abril, de Bases do Réxime Local, ábrese un prazo de información pública durante trinta días hábiles durante o cal as persoas interesadas poderán presentar as reclamacións e suxestións que estimen por oportunas. O cómputo do prazo iniciarase a partir do día seguinte ao da publicación no Boletín Oficial da Provincia de Pontevedra do presente anuncio. Simultaneamente publicarase no taboleiro de anuncios do Concello dispoñible no portal de internet https://www.concellopoio. gal, e na sección de Transparencia, apartado 9.1 (normativa en tramitación/normativa en fase de información pública). O expediente está a disposición da veciñanza en formato papel no servizo de Secretaría de 09.00 a 14.00 horas, e o contido dos informes técnicos, resultado das fases previas de consulta e participación públicas e o texto completo do Regulamento, estarán dispoñibles igualmente no indicado portal de internet, sección e apartado. No caso de que durante o indicado prazo non se presente observación ou reclamación ningunha, entenderase definitivamente adoptado o acordo ata entón provisional, levándose a cabo a publicación do acordo e texto íntegro do Regulamento no BOP de Pontevedra, sen que entre en vigor ata o transcurso do prazo dos quince días hábiles ao que se refire o artigo 70 da Lei 7/1985, de 2 de abril, de Bases do Réxime Local. O texto do regulamento quedará a permanente disposición do público no enderezo electrónico https://www.concellopoio. gal/, sección Transparencia, apartado Normativa en vigor. Poio, 28 de xullo de 2022 O alcalde, Luciano Sobral Fernández
APROBACIÓN INICIAL DA ORDENANZA REGULADORA DO PRÉSTAMO DE BIOTRITURADORAS A PARTICULARES PARA A XESTIÓN DA BIOMASA DOMICILIARIA
ADMINISTRACIÓN LOCAL — Municipal — Neves, As (Ordenanzas e Regulamentos, 16/11/2022)

Aprobada inicialmente a ORDENANZA REGULADORA DO PRÉSTAMO DE BIOTRITURADORAS A PARTICULARES PARA A XESTIÓN DA BIOMASA DOMICILIARIA DO CONCELLO AS NEVES, por Acordo do Pleno de data 8 de novembro de 2022, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de trinta días, a contar desde día seguinte á inserción deste anuncio no Boletín Oficial da Provincia, para que poida ser examinada e presentar as reclamacións que se estimen oportunas. Durante devandito prazo poderá ser examinada por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://concelloasneves.sedelectronica. gal]. No caso de non presentarse reclamacións no citado prazo, entenderase definitivamente aprobado o Acordo de aprobación da mencionada Ordenanza. As Neves, na data da súa sinatura electrónica O Alcalde-Presidente, Xosé Manuel Rodríguez Méndez
SUBVENCIÓNS A ENTIDADES DEPORTIVAS DO CONCELLO DE SILLEDA. ANO 2022
ADMINISTRACIÓN LOCAL — Municipal — Silleda (Subvencións e axudas, 03/05/2022)

O Pleno da Corporación en sesión celebrada o 27 de xaneiro de 2022, acordou prestar aprobación as Bases Específicas Reguladoras para o outorgamento de Subvencións a entidades deportivas para o ano 2022, as cales foron publicadas no Boletín Oficial da Provincia de Pontevedra nº 28 de data 10 de febreiro de 2022. A Xunta de Goberno Local en sesión celebrada o 21 de abril de 2022 acordou aprobar a convocatoria para a concesión de subvencións por procedemento de concorrencia competitiva en materia de subvencións a entidades deportivas no Concello de Silleda para a anualidade 2022. Código de identificación asignado a BDNS: 622604 Abrese un plazo de 1 mes (30 días naturais) contado a partir do día seguinte á publicación da convocatoria no Boletín Oficial da Provincia (BOP) de Pontevedra, para que os interesados presenten as súas solicitudes no rexistro electrónico do Concello de Silleda, de conformidade co establecido no artigo 14.2 da Lei 39/2015, de 01 de outubro, Procedemento Administrativo Común das Administracións Públicas, en impreso normalizado de solicitude que estará dispoñible na sede electrónica https://silleda.sedelectronica. gal e na páxina web do concello, www.silleda. gal. Silleda, na data da sinatura electrónica O Alcalde Asdo. Manuel Cuiña Fernández
REMÍTESE CALENDARIO FISCAL EXERCICIO 2022
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 13/05/2022)

A Alcaldía, en data 02 de maio de dous mil vintedous, acordou: PRIMEIRO: Fixar como datas de comezo e final de cobranza, en período voluntario, dos padróns de tributos de cobro periódico e notificación colectiva correspondentes ó exercicio 2022 (calendario do contribuínte para o exercicio 2022), así como as datas para o cargo en conta dos recibos domiciliados nas entidades financeiras, as seguintes: SEGUNDO.- Opción de fraccionamento e aprazamento do pago. Os veciños interesados poderán solicitar o aprazamento ou fraccionamento do pago destes tributos. Trala solicitude abrirase expediente para resolver sobre a mesma, de acordo co establecido na lexislación vixente. En virtude da Base 36 das Bases de Execución do Orzamento, non se poden conceder fraccionamentos cando o importe do principal sexa inferior a 100 €. TERCEIRO: Publicar o calendario do contribuínte no BOP de Pontevedra e taboleiros de anuncios do Concello, así como na páxina web municipal, para a súa difusión e xeral coñecemento, sendo susceptible o mesmo de impugnación na vía contencioso administrativa por quenes sexan titulares de dereitos ou intereses lexítimos, sen que a interposición do recurso interrompa a súa aplicación, así como que se de a máxima publicidade ao dito calendario. CUARTO: Reservar a facultade de modificar o presente calendario cando por motivos de índole técnica, debidamente xustificados, impida a xestión dos recursos indicados nas datas sinaladas, informando de tal circunstancia aos cidadáns. Firma electrónica
APROBACIÓN INICIAL E EXPOSICIÓN PÚBLICA ORZAMENTO 2023
ADMINISTRACIÓN LOCAL — Municipal — Moraña (Presupostos e cadros de persoal, 15/12/2022)

Aprobado inicialmente en sesión ordinaria do Pleno deste Concello, de data 12 de decembro de 2022, o Orzamento Xeral, Bases de Execución, e o persoal de persoal funcionario, laboral e eventual para o exercicio económico 2023, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica desta Entidade[http://morana.sedelectronica. gal]. De conformidade co acordo adoptado o Orzamento considerarase definitivamente aprobado, se durante o citado prazo non presenten reclamacións. Moraña, 13 de decembro de 2022 O Alcalde José Cela Camiño
EXTRACTO DOS ACORDOS DA SESIÓN ORDINARIA DE XUNTA DE GOBERNO LOCAL DE DATA 01.08.2022
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 10/08/2022)

Asuntos urxentes. - Previa declaración de urxencia en forma regulamentaria, a Xunta de Goberno Local, por unanimidade, acordou incluír na orde do día os seguintes asuntos para o seu coñecemento, debate e votación:
DELEGACIÓN CELEBRACIÓN VODA CIVIL
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 10/05/2022)

Expediente núm.: 841/2022 Resolución con número e data establecidos á marxe Procedemento: Celebración Matrimonios Civís Fago pública a resolución da Alcaldía que se trascribe: Vista a solicitude para a celebración do matrimonio civil entre ANGEL JESUS IDIR MARTINEZ DE LUNA e MANUELA EUGENIA BALLO COCERO. Visto o Decreto da Alcaldía 2022-0275 do 27 de abril, no que se autoriza o matrimonio civil a celebrar o 07/05/2022, e que por causas sobrevidas non é posible que o oficie o Sr. Alcalde. En virtude do establecido no artigo 51 do Código Civil, RESOLVO PRIMEIRO. Delegar na concelleira María Canosa Otero o matrimonio civil entre ANGEL JESUS IDIR MARTINEZ DE LUNA e. MANUELA EUGENIA BALLO COCERO SEGUNDO. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. TERCEIRO. Notificar esta resolución aos interesados. DOCUMENTO ASINADO ELECTRONICAMENTE
PAGAMENTO DOS XUROS POR EXPROPIACIÓN PARA A OBRA: DE CLAVE: PO/17/143.06, NO CONCELLO DE CAMBADOS
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 15/03/2022)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento do xuros dos bens e dereitos afectados polas obras: “ Mellora da seguridade viaria no contorno de tramos de concentración de accidentes na estrada PO-549, puntos quilométricos 8+000 a 9+800 ”, de clave PO/17/143.06, no concello de Cambados, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, 07 de marzo de 2022. O xefe do Servizo Jesus Raimundo Bienvenido Guan Ybañez